### 20.    Orientering om oprettelse af vandråd 2017

**Åbent**

Sagsnr.: 326-2017-1802        J.nr.: 06.02.11           Dokumentnr.:
326-2017-97658

**Sagstype**

Orientering

**Resume og sagens baggrund**

I forbindelse med landbrugspakken har regeringen besluttet,
at der skal nedsættes vandråd, som skal hjælpe med at kvalificere udpegningen
af vandløb i vandområdeplanerne. Vandrådene skal bestå af max 20 personer med
en ligelig fordeling mellem benytter (erhvervsinteresser) og beskytter (natur-,
miljø- og friluftsinteresser).

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

Kalundborg Kommune fungerer som sekretariatskommune for
hovedvandopland 2.1 Kalundborg. Udover Kalundborg er også [adresse], Holbæk,
Sorø, Slagelse og Ringsted Kommune en del af hovedvandoplandet. Som
sekretariatskommune er det Kalundborg Kommunes opgave at oprette og lede
møderne i vandrådet, for hovedvandoplandet. Deadline for oprettelse af vandrådet
er den 20. april 2017.

Den 2. marts 2017 blev bekendtgørelse om vandråd vedtaget.
Kalundborg Kommune har den 7. marts 2017 annonceret, at arbejdet med etablering
af vandrådet går igang. Det er foreninger og organisationer der selv skal
indstille til oprettelse og deltagelse i det lokale vandråd i hovedvandopland
2.1 Kalundborg.

Deltagerne i vandrådet kan variere fra landsdækkende
erhvervsorganisationer, landsdækkende foreninger og organisationer, hvis formål
er beskyttelse af natur og miljø til lokaleforeninger og organisationer, der
efter deres formål er knyttet til beskyttelse eller benyttelse af vandløb.
Vandrådet må max bestå af 20 repræsentanter for deres respektive
organisationer. Sekretariatskommunen skal i samarbejde med de øvrige kommuner i
hovedvandopland 2.1 Kalundborg træffe beslutning om hvem der ikke kan deltage i
vandrådet, hvis der skulle være mere end 20 medlemmer tilmeldt.

Kalundborg Kommune har valgt at den 17. marts 2017, skulle
være svar frist, for at sikre at oprettelsen af vandrådet kunne blive politisk
behandlet. Det har dog siden vist sig, at et par kommuner har valgt den 3.
april som svarfrist.

I og med at svarfristerne ikke stemmer overens, må
oprettelsen af vandrådet udsættes, således at alle anmeldinger om deltagelse i
vandrådet kan komme betragtning til næste møde i Teknik- og Miljøudvalget.
Deadline for oprettelse af vandrådene den 20. april 2017 vil derfor blive
overskredet. Det tekniske område vurderer dog, at overskridelsen ikke vil få
praktisk betydning for arbejdet i vandrådene.

**Økonomiske konsekvenser**

Der er ingen økonomiske konsekvenser.